**AIŠKINAMASIS RAŠTAS**

**PRIE SAVIVALDYBĖS TARYBOS SPRENDIMO PROJEKTO**

**„DĖL NEVYRIAUSYBINIŲ ORGANIZACIJŲ IR BENDRUOMENINĖS VEIKLOS STIPRINIMO 2017-2019 METŲ VEIKSMŲ PLANO ĮGYVENDINIMO 2.3 PRIEMONĖS „REMTI BENDRUOMENINĘ VEIKLĄ SAVIVALDYBĖSE“ ĮGYVENDINIMO KLAIPĖDOS MIESTO SAVIVALDYBĖJE APRAŠO PATVIRTINIMO“**

**1. Sprendimo projekto esmė, tikslai ir uždaviniai.**

Šio sprendimo projekto tikslas – Klaipėdos miesto savivaldybei dalyvauti įgyvendinant Nevyriausybinių organizacijų ir bendruomeninės veiklos 2017 – 2019 metų veiksmų plano įgyvendinimo 2.3 priemonę „Remti bendruomeninę veiklą savivaldybėse“ ir pritraukti finansavimą bendruomeninei veiklai plėtoti. Tuo tikslu būtina patvirtinti Nevyriausybinių organizacijų ir bendruomeninės veiklos 2017 – 2019 metų veiksmų plano įgyvendinimo 2.3 priemonę „Remti bendruomeninę veiklą savivaldybėse“ įgyvendinimo Klaipėdos miesto savivaldybėje aprašą (toliau – Aprašas).

**2. Projekto rengimo priežastys ir kuo remiantis parengtas sprendimo projektas.**

Lietuvos Respublikos socialinės apsaugos ir darbo ministro 2017 m. gegužės 25 d. įsakymo A1-259 „Dėl Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo aprašo patvirtinimo“ 2 punktu rekomenduojama savivaldybėms dalyvauti įgyvendinant Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonę „Remti bendruomeninę veiklą savivaldybėse“ (toliau – Priemonė).

Savivaldybė, dalyvaujanti Priemonės įgyvendinime, 2017 m. ne vėliau kaip per 30 darbo dienų nuo Lietuvos Respublikos socialinės apsaugos ir darbo ministerijos pranešimo apie Priemonei įgyvendinti skirtas lėšas (2017-06-13 gautas Lietuvos Respublikos socialinės apsaugos ir darbo ministerijos pranešimas Nr. (31.3-44) SD – 3508 „Dėl lėšų paskirstymo savivaldybėms nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonei „Remti bendruomeninę veiklą savivaldybėse“ įgyvendinti“ 2017 metais“), o prireikus 2018 ir 2019 m. – iki einamųjų metų sausio 31 d., patvirtina ar, esant reikalui, pakeičia patvirtintą Aprašą.

Aprašas parengtas vadovaujantis Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo savivaldybėje pavyzdiniu aprašu, patvirtintu Lietuvos Respublikos socialinės apsaugos ir darbo ministro 2017 m. gegužės 25 d. įsakymu A1-259 „Dėl Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo aprašo patvirtinimo“. Yra atlikti esminiai redakciniai pakeitimai:

- Aprašo 4 punkte teritorija, kurioms gyventojų bendruomeninei veiklai stiprinti numatoma skirti finansavimą šio Aprašo nustatyta tvarka, yra rinkimų apygarda, kadangi Klaipėdoje nėra seniūnijų.

- Aprašo 6 punkte numatyta, kad Meras savivaldybės administracijos direktoriaus teikimu, atsižvelgdamas į gyvenamųjų vietovių ar jų dalių bendruomenių poreikius, rinkimų apygardų (Marių, Pajūrio, Baltijos ir Danės) pagrindu nustato sudaromų išplėstinių seniūnaičių sueigų skaičių ir pavadinimus.

- Aprašo 15 punkte nustatyti terminai per kuriuos išplėstinė seniūnaičių sueiga privalo priimti sprendimus, susijusius su paraiškų vertinimu ir lėšų pasiskirstymu projektams;

- Aprašo 16 punkte numatyta galimybė Savivaldybės Priemonės priežiūros komisijai priimti sprendimus dėl paraiškų vertinimo ir lėšų pasiskirstymo projektams, jeigu išplėstinė seniūnaičių sueiga šių sprendimų nepriima Apraše nustatytais terminais.

**3. Kokių rezultatų laukiama.**

Patvirtinus Aprašą ir įgyvendinus Priemonę, tikimasi, kad tai paskatins Klaipėdos bendruomenių savarankiškumą tenkinant viešuosius jų poreikius, sustiprins jų narių sutelktumą, tarpusavio pasitikėjimą ir bendruomeninę veiklą, sudarys sąlygas bendruomeninėms, religinėms, kitoms nevyriausybinėms organizacijoms dalyvauti priimant sprendimus dėl bendruomenių narių viešųjų poreikių tenkinimo.

**4. Sprendimo projekto rengimo metu gauti specialistų vertinimai.**

Nėra.

**5. Išlaidų sąmatos, skaičiavimai, reikalingi pagrindimai ir paaiškinimai.**

Nereikia.

**6. Lėšų poreikis sprendimo įgyvendinimui.**

Papildomų lėšų nereikia. Priemonės įgyvendinimui lėšos skiriamos iš valstybės biudžeto. Vadovaujantis Lietuvos Respublikos socialinės apsaugos ir darbo ministro 2017 m. birželio 9 d. įsakymu Nr. A1-293 „Dėl lėšų paskirstymo savivaldybėms, įgyvendinant Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonę „Remti bendruomeninę veiklą savivaldybėse“ 2017 metais, sąrašo patvirtinimo“, Klaipėdos m. savivaldybei skirta 157 320 Eur.

**7. Galimos teigiamos ar neigiamos sprendimo priėmimo pasekmės.**

Teigiamos - bus patvirtintas Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo Klaipėdos miesto savivaldybėje aprašas, kurio dėka bendruomeninės veiklos rėmimo projektai Klaipėdos miesto savivaldybėje prisidės prie Nevyriausybinių organizacijų ir bendruomeninės veiklos stiprinimo 2017–2019 metų veiksmų plano įgyvendinimo.

Neigiamų pasekmių nenumatyta.

PRIDEDAMA:

1. Lietuvos Respublikos socialinės apsaugos ir darbo ministro 2017 m. gegužės 25 d. įsakymo A1-259 „Dėl Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonės „Remti bendruomeninę veiklą savivaldybėse“ įgyvendinimo aprašo patvirtinimo“ kopija, 38 lapai;

2. Lietuvos Respublikos socialinės apsaugos ir darbo ministerijos 2017 m. birželio 13 d. pranešimo Nr. (31.3-44) SD – 3508 „Dėl lėšų paskirstymo savivaldybėms nevyriausybinių organizacijų ir bendruomeninės veiklos stiprinimo 2017-2019 metų veiksmų plano įgyvendinimo 2.3 priemonei „Remti bendruomeninę veiklą savivaldybėse“ įgyvendinti“ 2017 metais“ kopija, 2 lapai;

3. Lietuvos Respublikos socialinės apsaugos ir darbo ministro 2017 m. birželio 9 d. įsakymo Nr. A1-293 „Dėl lėšų paskirstymo savivaldybėms, įgyvendinant Nevyriausybinių organizacijų ir bendruomeninės veiklos stiprinimo 2017−2019 metų veiksmų plano įgyvendinimo 2.3 priemonę „Remti bendruomeninę veiklą savivaldybėse“ 2017 metais, sąrašo patvirtinimo“ kopija, 3 lapai.

Socialinių reikalų departamento vyr. specialistė Aistė Andruškevičiūtė